# Pokyny pre študentov 1. roč. UPJŠ na ak. r. 2019/2020

1. Potvrdená elektronická návratka je súčasne aj žiadosťou o vydanie študentského preukazu (PIK ISIC).Návratku je potrebné zaslať **elektronicky - najneskôr do 31. 7. 2019.**
2. Prístup k evidencii elektronickej návratky:

(Návod: https://ais2.upjs.sk/ais/manualy/AiS2\_manual\_navratka2.pdf)

**https://ais2.upjs.sk** (web stránka pre evidenciu elektronickej návratky). Login a heslo poskytne Študijné oddelenie).

1. Uchádzač je povinný **uhradiť poplatok** **za vydanie preukazu** študenta **do 31.7.2019 bankovým prevodom.**

Príkaz na úhradu je možné vygenerovať z elektronickej návratky po jej potvrdení. Pri prvom vydaní preukazu neuhrádzajte prolongačný poplatok. Všetky bankové symboly sú povinné. Poplatok si najprv generujte v AISe, až potom ho uhrádzajte.

V prípade, že už ste vlastníkom študentského preukazu UPJŠ (už ste na UPJŠ študovali), do 25.8.2019 je potrebné uhradiť **len** prolongačný poplatok. Poplatok za prolongáciu vygeneruje Správa AIO na Vaše požiadanie (typ prolongácie si vyberáte podľa informácií na webe aio v novinkách, následne napíšete požiadavku Správe AIO). Poplatok uhrádzate až po vygenerovaní predpisu platby v AISe. Nájdete ho v neuhradených poplatkoch.

Ak ste preukaz stratili, uhraďte poplatok za duplikát a prolongačný poplatok. Preukaz Vám bude vydaný na Správe AIO po zadokladovaní potvrdenia o zaplatení.

Ak uchádzač neuhradí v určenom termíne platbu za vydanie preukazu študenta, univerzita negarantuje vydanie preukazu do začiatku výučby. Pri druhom (letnom) kole prijímačiek uhraďte poplatok čo najskôr. Preukaz bude vydaný priebežne, najskôr však 2 prac. dni po pripísaní platby do AISu.

**Upozornenie**: platby šekom nie sú automaticky párované. V prípade, že ste omylom použili šek, kontaktujte Správu AIO.

1. Preukaz študenta si bude možné prevziať po zápise podľa pokynov na stránke: [http://www.upjs.sk/pracoviska/ciakt/aio/novinky](http://www.upjs.sk/pracoviska/ciakt/aio/novinky%20) .

**Preukazštudenta** je medzinárodný multifunkčný preukaz povinný v zmysle §67 zák. 131/2002 Z.z. v znení neskorších predpisov (178/2008 Z.z.). Dňom zápisu vzniká študentovi zákonná povinnosť tento preukaz vlastniť. PIK slúži ako preukaz zliav ŽSSK, SAD, MHD, ako knižničný preukaz, ako elektronický kľúč do budov UPJŠ, ako ubytovací a stravovací preukaz, preukaz zliav ISIC, elektronická peňaženka (Fax&Copy, Ticketportal…) a podobne. Viac o zľavách vyplývajúcich z licencie ISIC sa dozviete na [www.isic.sk](http://www.isic.sk). Pokiaľ ste si dali PIK vyrobiť, ale na štúdium ste sa nezapísali, môžete si PIK vyzdvihnúť po 30.9. do troch mesiacov na Správe AIO – elektronicky Vám ju zablokujeme. Po vyrobení PIK poplatok nevraciame!

**Vo vlastnom záujme Vás žiadame o dodržanie pokynov a to najmä pri potvrdzovaní údajov v Elektronickej návratke a úhrade poplatkov. Urýchlite tak vydanie PIK.**

**Odporúčame sledovať stav Vašej návratky. Ak sa ani po mesiaci (15.8.) stav nemení, prosím, kontaktujte nás emailom. V prípade stavu S-spracovaná nás nekontaktujte, návratka je v poriadku.**

1. Kompletné informácie získate na Web stránke:  [http://www.aio.upjs.sk](%20http://www.aio.upjs.sk%20) , alebo osobne na Správe AIO UPJŠ, Šrobárova 2, Košice, v čase úradných hodín.